CELEX: 62020TN0358
Language: fi
Date: 2020-06-11 00:00:00
Title: Asia T-358/20: Kanne 11.6.2020 – Net Technologies Finland v. REA

24.8.2020   
            
            
               FI
            
            
               Euroopan unionin virallinen lehti
            
            
               C 279/42
            
         
      Kanne 11.6.2020 – Net Technologies Finland v. REA
      (Asia T-358/20)
      (2020/C 279/56)
      Oikeudenkäyntikieli: englanti
      
         Asianosaiset
      
      
         Kantaja: Net Technologies Finland Oy (Helsinki, Suomi) (edustajat: asianajajat S. Pappas ja N. Kyriazopoulou)
      
         Vastaaja: Tutkimuksen toimeenpanovirasto (REA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että i) tutkimuksen toimeenpanovirasto on laiminlyönyt tutkimuksen, teknologisen kehittämisen ja demonstroinnin seitsemännen puiteohjelman puitteissa tehtyyn avustussopimukseen FP7-SEC-2012-312484 perustuvat sopimusvelvoitteensa, ii) 171 342,97 euron suuruisen summan palauttamista perusteettoman rahoitusosuuden johdosta koskevassa veloitusilmoituksessa nro 3242005872 ja 17 134,30 euron suuruisen summan palauttamista kiinteämääräisten korvausten johdosta koskevassa veloitusilmoituksessa nro 3242005825 esitetty vaatimus on perusteeton ja iii) vastaavat sisäisistä konsulteista aiheutuneet kustannukset ovat tukikelpoisia, ja
               
            
                  —
               
               
                  velvoittamaan vastaajan vastaamaan omista oikeudenkäyntikuluistaan ja korvaamaan kantajalle tästä oikeudenkäyntimenettelystä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1)
               
               
                  Ensimmäinen kanneperuste, jonka mukaan REA on tulkinnut virheellisesti tukikelpoisia kustannuksia koskevia säännöksiä ja laiminlyönyt sopimusvelvoitteensa, kun se on antanut riidanalaiset veloitusilmoitukset, koska sisäisistä konsulteista aiheutuneet kustannukset täyttävät avustussopimuksessa vahvistetut tukikelpoisuuden edellytykset eikä niiden johdosta voida esittää mitään palautusvaatimuksia.
               
            
                  2)
               
               
                  Toinen kanneperuste, jonka mukaan REA ei ole pannut sopimusta täytäntöön lojaliteettiperiaatteen mukaisesti.
               
            
                  3)
               
               
                  Kolmas kanneperuste, jonka mukaan REA on loukannut suhteellisuusperiaatetta.